গাল গাদোত
গাল গাদোত (/ˈɡɑːl ɡəˈdɒt/ GAHL gə-DOT; হিব্রু ভাষায়: גל גדות‎; জন্ম ৩০ এপ্রিল ১৯৮৫) একজন ইসরায়েলি অভিনেত্রী ও মডেল। একজন অভিনেত্রী হিসেবে গাদোত গিসেল ইয়াসার চরিত্রে ফাস্ট এন্ড ফিউরিয়াস চলচ্চিত্র সিরিজে অভিনয়ের মাধ্যমে অধিক পরিচিত। গাদোত ওয়ান্ডার ওম্যান ভূমিকায় ব্যাটম্যান ভার্সেস সুপারম্যান: ডন অব জাস্টিস (২০১৬), ওয়ান্ডার ওম্যান (২০১৭) এবং জাস্টিস লিগ (২০১৭) চলচ্চিত্রে অভিনয় করেন। ২০১৩-তে তিনি ইসরায়েলি অভিনেত্রীদের মধ্যে সর্বোচ্চ পারিশ্রমিক প্রাপ্ত অভিনেত্রী হিসেবে দ্বিতীয় হন। তিনি গুচি ব্যাম্বু পারফিউমের মডেল।